Cyber Apocalypse 2024: Hacker Royale
2024-03-09 15:00 - 20:00 (Europe/Sofia) | init Lab - голямата зала, ул. Цар Асен 64А, ет. 3, София, България
Здравейте!
HackTheBox организират поредния Cyber Apocalypse CTF. Предните издания бяха много добри - силно препоръчвам да го разгледате.
Дните са от 09.03.2024 до 13.03.2024 - стартът на CTF-a е от 15:00 (на 9ти).
Мястото ще бъде предоставено от готините хора в initLab (хакерспейсът в София, https://initlab.org). Входът е безплатен, но ако можете да им отделите някой лев като дарение ще сте супер :)
Какво ви трябва - лаптоп (за предпочитане с виртуализирана Linux дистрибуция - Kali, Ubuntu, Parrot - според желанията и навиците), добро настроение, желание за човъркане на различни технически/security проблеми.
Моля всеки, който смята да участва да е обновил и свалил каквото ще ползва (или поне по-големите неща - linux ISO/updates, docker containers, Burp Suite) - нека не товарим мрежата излишно.
CTF-ът е активен между 9ти и 13ти - след откриването ще продължим онлайн.
init Lab сградата се намира във вътрешен двор. За да стигнете до нея трябва да минете през входа на "Colibri", който се намира на ул. Цар Асен №64. Има вътрешна врата в двора, черна, метална - звъните на 3ти етаж.
Входът е зад сградата. Бяла метална врата.
